సోవియట్ కాలంలో ఉక్రెయిన్ ఆర్థిక వ్యవస్థ సోవియట్ యూనియన్లో పారిశ్రామికరంగం, వ్యవసాయం ప్రాధాన అంశంగా చేసుకుని ప్రణాళికాబద్ధ ఆర్థిక వ్యవస్థగా ఉంటూ రెండవ అతిపెద్ద ఆర్థికవ్యవస్థగా ఉంది. సోవియట్ వ్యవస్థ రద్దుతో దేశం ప్రణాళికాబద్ధ ఆర్థిక వ్యవస్థ నుండి మార్కెట్ ఆర్థిక వ్యవస్థకు తరలించింది. జనాభా అధిక సంఖ్యలో పేదరికంలో పడిపోవటం వలన పరివర్తన కష్టంగా మారింది.
సోవియట్ రద్దు అయిన సంవత్సరాల తర్వాత ఉక్రెయిన్ ఆర్థిక వ్యవస్థ తీవ్రంగా సంక్షోభానికి గురైంది. ఉక్రెయిన్లో నివసిస్తున్న సగటు వ్యక్తికి రోజువారీ జీవితం పోరాటంగా మారింది. గ్రామీణ ఉక్రెయిన్‌లో గణనీయమైన సంఖ్యలో పౌరులు తమ సొంత ఆహారాన్ని ఉత్పత్తి చేసుకున్నారి.కనీస అవసరాలను భర్తీ చేసుకోవడానికి తరచుగా రెండు లేదా అంతకంటే ఎక్కువ ఉద్యోగాల్లో పనిచేస్తున్నారు. పరివర్తక వస్తుమార్పిడి ఆర్థికవ్యవస్థ ద్వారా ప్రాథమిక అవసరాలు కొనుగోలు చేశారు.

1991 లో ప్రభుత్వం అధికరించిన ఉత్పత్తి కొరతను ఎదుర్కొనేందుకు అత్యధిక ధరలను సరళీకృతం చేసి సమస్యను అధిగమించడంలో విజయవంతమైంది. అదే సమయంలో ప్రభుత్వ రంగ పరిశ్రమలు, వ్యవసాయం ఉత్పత్తులను సబ్సిడీ చేయటం కొనసాగింది. 1990 ప్రారంభంలో బలహీనంగా ఉన్న ద్రవ్య విధానాలు అధిక ద్రవ్యోల్బణ అధికరించడానికి దారితీఇసాయి.1993 సంవత్సరానికి ఒక క్యాలెండర్ సంవత్సరంలో ఉక్రెయిన్ ద్రవ్యోల్బణం ప్రపంచ రికార్డు స్థాయికి చేరుకుంది. స్థిర ఆదాయం ఉన్నవారు కనీస అవసరాలు భర్తీ చేసుకోలేక చాలామంది బాధపడ్డారు.

మధ్యకాలంలో 1999 నాటికి జి.డి.పి. 1991 స్థాయిలో 40% కంటే తక్కువగా పడిపోయింది. ఇది తరువాతి సంవత్సరాల్లో గణనీయంగా కోలుకుంది. కానీ 2014 నాటికి చారిత్రక గరిష్ఠ స్థాయికి చేరుకోలేదు. 2000 ల ఆరంభంలో ఆర్థికవ్యవస్థ 5% నుండి 10% వరకు బలమైన ఎగుమతి ఆధారిత వృద్ధిని చూపించింది. పారిశ్రామిక ఉత్పత్తి సంవత్సరానికి 10% కంటే ఎక్కువ అధికరించింది. 2008 ఆర్థిక సంక్షోభం 2008 నవంబరులో యుక్రెయిన్ మీద కూడా ప్రభావం చూపింది. ఐ.ఎం.ఎఫ్ దేశానికి $ 16.5 బిలియన్ల రుణం ఇచ్చింది.

సి.ఐ.ఎ. చేత లెక్కించబడిన యుక్రెయిన్ 2010 జి.డి.పి. (పి.పి.పి) ప్రపంచంలో 38 వ స్థానంలో ఉంది. $ 305.2 బిలియన్ల ఉంటుందని అంచనా వేసింది. 2010 లో తలసరి జి.డి.పి. ప్రకారం సి.ఐ.ఎ. ప్రకారం $ 6,700 (పి.పి.పి నిబంధనలలో) ప్రపంచంలోని 107 వ స్థానాన్ని పొందింది. నామమాత్ర జి.డి.పి. ( డాలర్లలో, మార్కెట్ మార్పిడి రేటులో లెక్కించబడింది) $ 136 బిలియన్లు, ప్రపంచంలో 53 వ స్థానంలో ఉంది. 2008 జూలై నాటికి ఉక్రెయిన్లో సగటు నామమాత్ర జీతం నెలకు 1,930 హ్రైవ్నియాకు చేరుకుంది. పొరుగున ఉన్న కేంద్ర యూరోపియన్ దేశాల కంటే తక్కువగా ఉన్నప్పటికీ 2008 లో జీతం ఆదాయం 36.8% చేరుకుంది. 2016 వరకు ఉక్రెయిన్‌ మైనారిటీ తీరిన పౌరుల సగటు సంపద $ 1,254 ఉంది.

యుక్రెయిన్ దాదాపు అన్ని రకాల రవాణా వాహనాలు, అంతరిక్ష వాహనాలను ఉత్పత్తి చేస్తుంది. అంటోనోవ్ విమానాలు, క్రిజ్ ట్రక్కులు అనేక దేశాలకు ఎగుమతి చేయబడ్డాయి. యుక్రేయిన్ ఎగుమతుల్లో ఎక్కువ భాగం యూరోపియన్ యూనియన్, సి.ఐ.ఎస్. లకు విక్రయించబడుతున్నాయి. స్వాతంత్ర్యం వచ్చిన తరువాత యుక్రెయిన్ తన స్వంత అంతరిక్ష సంస్థ " ఉక్రెయిన్ నేషనల్ స్పేస్ ఏజెన్సీ (ఎన్.ఎస్.ఎ.ఎన్) "ను నిర్వహించింది. ఉక్రెయిన్ సైంటిఫిక్ స్పేస్ ఎక్స్‌ప్లోరేషన్, రిమోట్ సెన్సింగ్ మిషన్లలో చురుకుగా పాల్గొనేది. 1991, 2007 మధ్యకాలంలో యుక్రెయిన్ ఆరు స్వీయ నిర్మిత ఉపగ్రహాలు, 101 ప్రయోగ వాహనాలను ప్రవేశపెట్టింది. వ్యోమనౌకను రూపొందించడం కొనసాగించింది.

దేశం అధికంగా శక్తి సరఫరా ముఖ్యంగా చమురు, సహజ వాయువును దిగుమతి చేస్తుంది.ఉక్రెయిన్‌కు శక్తి సరఫరాకు అధికంగా ఆధారపడి ఉంటుంది. యుక్రెయిన్‌ సహజ వాయువులో 25% అంతర్గత మూలాల నుండి వస్తుంది. 35% రష్యా నుండి మిగిలిన 40% మధ్య ఆసియా నుండి రష్యా నియంత్రిత మార్గాల ద్వారా వస్తుంది. అదే సమయంలో ఉక్రెయిన్ ద్వారా పశ్చిమ ఐరోపాకి 85% రష్యా వాయువు సరఫరా చేయబడుతుంది.

2007 లో ఉక్రైనియన్ ఆర్థిక వ్యవస్థలో ఇతర మధ్య, తూర్పు ఐరోపా దేశాలలో అగ్రస్థానంలో ఉన్నట్లు ఇన్ఫర్మేషన్ టెక్నాలజీ (ఐటి) భాగస్వామ్యం మార్కెట్లో 40% అధికరించింది. 2013 లో యునైటెడ్ స్టేట్స్, భారతదేశం, రష్యా తరువాత ఉక్రెయిన్ సర్టిఫికేట్ ఐటి నిపుణుల సంఖ్య ప్రపంచంలో నాలుగో స్థానంలో ఉంది.

ప్రపంచ బ్యాంక్ లెక్కించిన విధంగా యుక్రెయిన్ 2010 జి.డి.పి. సుమారు $ 136 బిలియన్లు, 2011 జి.డి.పి. - $ 163 బిలియన్లు, 2012 - $ 176.6 బిలియన్లు 2013 - $ 177.4 బిలియన్లు. 2014, 2015 లో ఉక్రేనియన్ కరెన్సీ ప్రపంచ బలహీనమైన కరెన్సీగా ఉంది. 2014 డోనాబాస్‌లో యుద్ధం తరువాత రష్యా క్రిమియాను విలీనం చేసుకున్న తరువాత ఏప్రిల్ నుండి దాని విలువ 80% పతనం అయింది.

ప్రపంచ బ్యాంకు ఉక్రెయిన్‌ను మధ్యస్థాయి ఆదాయం దేశంగా వర్గీకరించింది. రవాణా, అవినీతి, ఉద్యోగిస్వామ్యం ముఖ్యమైన సమస్యలు అభివృద్ధి చెందుతున్నాయి. 2013 నవంబరులో విక్టర్ యనుకోవిచ్ పాలనకు వ్యతిరేకంగా బహిరంగ ప్రదర్శనలు ఆరంభం అయ్యాయి. అవినీతి అధికారులు, వ్యాపార ఉన్నత వర్గానికి వ్యతిరేకంగా ప్రజలు పోరాటం సాగించారు. అయితే 2014 తాజా సిపిఐ నివేదికలో నుండి " కరప్షన్ పర్సెప్షన్ ఇండెక్స్ " ప్రకారం ఉక్రెయిన్ ఇప్పటికీ ఐరోపాలో అత్యంత అవినీతిమయమైన దేశాలలో 175 దేశాలలో 142 వ స్థానంలో ఉంది. 2007 లో ఉక్రేనియన్ స్టాక్ మార్కెట్ 130% అభివృద్ధితో ప్రపంచంలోని రెండవ అత్యధిక వృద్ధిని నమోదు చేసింది. సి.ఐ.ఎ. ప్రకారం 2006 లో యుక్రేయిన్ స్టాక్ మార్కెట్ మార్కెట్ క్యాపిటలైజేషన్ 111.8 బిలియన్ డాలర్లు.

ఉక్రెయిన్ పేదరికాన్ని పూర్తిగా తగ్గించడంలో కొన్ని పురోగతులను సాధించింది. ప్రాథమిక, ఉన్నత విద్య, తల్లి ఆరోగ్యాన్ని మెరుగుపర్చడం, మరణాలను తగ్గించడం. 2000 నాటికి $ 5.05 అ.డా (పి.పి.పి) రోజువారీ వినియోగం కంటే తక్కువగ ఉన్న ప్రజల శాతం (2000 11.9%) 2012 నాటికి 2.3%నికి తగ్గించబడింది. సంబంధిత ప్రమాణాల ప్రకారం పేదరిక రేటు (జనాభా వాటా) జాతీయ దారిద్య్ర రేఖకు దిగువన ఉన్న జనాభా) 71.2% నుండి 24.0% తగ్గింది.

ఉక్రెయిన్ ఆర్థిక వ్యవస్థ దేశం ఆగ్నేయ భాగంలో సాయుధ పోరాటం కారణంగా భారీ సంక్షోభాన్ని అధిగమించింది. అదే సమయంలో 200% 2014-2015 లో ఉక్రేనియన్ హ్రైవ్నియా (జాతీయ కరెన్సీ) డీవాల్యుయేషన్ తరువాత ఉక్రేనియన్ వస్తువులు, సేవలు మరింత చౌకగా మారి పోటీతత్వం అధికరింప చేసింది. 2010 నుండి 2016 నాటికి మొదటిసారిగా ఉక్రెయిన్ ఆర్థికరంగం 2% అధికరించింది.2017 నాటికి 2%, 2018 నాటికి 3.5% అధికరించగలదని ప్రంపంచ బ్యాంకు అంచనా వేసింది.

ప్రస్తుత రోజుల్లో తలసరి కొనుగోలు శక్తి సమానత్వం లేదా మానవ అభివృద్ధి సూచిక జి.డి.పి ఆధారంగా దేశాల ప్రధాన ఆర్థిక వర్గీకరణల ప్రకారం ఉక్రెయిన్ మోల్డోవా తరువాత ఐరోపాలో రెండవ పేద దేశంగా ఉందిల్

ఆర్ధికరంగం
మట్టి
ఆంటెస్ ప్రజలు
విదేశీ ఆధిక్యత